Diari Oficial de la Generalitat Valenciana


Sumari del DOGV 4166, del 11-01-2002 (2002/178)

RESOLUCIÓ de 8 de gener de 2002, del conseller de Justícia i Administracions Públiques, per la qual s'eleva a definitiva la llista provisional d'admesos i exclosos a les proves selectives d'accés al Grup D, Sector Administració General, pel sistema de torn lliure, Convocatòria 9/99, i són convocats els aspirants admesos a la realització del primer exercici, i a la prova de coneixement de castellà per als aspirants que no tinguen la nacionalitat espanyola.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4166

Data del DOGV
:   11-01-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/178


Organisme emissor
:   Conselleria de Justícia i Administracions Públiques

Tipus de document
:   Resolució

RESOLUCIÓ de 8 de gener de 2002, del conseller de Justícia i Administracions Públiques, per la qual s'eleva a definitiva la llista provisional d'admesos i exclosos a les proves selectives d'accés al Grup D, Sector Administració General, pel sistema de torn lliure, Convocatòria 9/99, i són convocats els aspirants admesos a la realització del primer exercici, i a la prova de coneixement de castellà per als aspirants que no tinguen la nacionalitat espanyola. [2002/178]
  
De conformitat amb l'article 10.2 del Decret 33/1999, de 20 d'abril i amb la base 7.5 de l'Ordre de 29 de desembre de 2000, de la Conselleria de Justícia i Administracions Públiques, per la qual es convoquen proves selectives d'accés al grup D, Sector Administració General pel sistema de torn lliure, Convocatòria 9/99 (DOGV núm. 3917, de 15 de gener de 2001) resolc:
  
Primer
  
Elevar a definitiva la llista provisional d'admesos i exclosos a la convocatòria 9/99, de 12 de juliol de 2001, publicada en el DOGV número 4047, de 20 de juliol de 2001, una vegada vistes les reclamacions i esmenats els defectes, la qual queda de la manera següent:
  
Annex I: Aspirants admesos.
  
Annex II: Aspirants exclosos.
  
Segon
  
Convocar tots els aspirants admesos, a la realització del primer exercici, el qual tindrà lloc el pròxim dia 3 de febrer de 2002 (diumenge), a les 10:30 hores en els llocs relacionats en l'annex III:
  
L'ordre de crida dels aspirants, d'acord amb el sorteig celebrat el dia 27 d'abril de 2001. (DOGV, núm. 4013, de 4 de juny del 2001), començarà amb la lletra ?C?.
  
Els aspirants hauran d'acreditar la seua personalitat mitjançant la presentació del DNI, o del resguard amb fotografia, del passaport o del permís de conduir en el moment de ser cridats a les aules on s'ha de realitzar l'exercici corresponent a la present convocatòria, sense que a l'efecte siguen vàlides les fotocòpies compulsades d'aquests documents, i dur l'exemplar per a l'interessat de la sol·licitud d'admissió a les proves.
  
També hauran de portar necessàriament, bolígraf, llapis del número 2 i goma d'esborrar.
  
D'acord amb el que disposa la base 9.2 de convocatòria 9/99, els aspirants quedaran decaiguts en el seu dret quan es personen en els llocs de celebració i ja s'hagen iniciat les proves o per la inassistència a aquestes, encara quan es dega a causes justificades.
  
Tercer
  
De conformitat amb el que disposa la base 8.2 de l'Ordre de 29 de desembre de 2000 de la Conselleria de Justícia i Administracions Públiques són convocats tots els aspirants que no posseïsquen la nacionalitat espanyola i que figuren en l'annex IV, a la realització de la prova de coneixement de castellà.
  
Quart
  
Contra aquesta resolució que posa fi a la via administrativa es podrà interposar recurs contenciós administratiu en el termini de dos mesos comptats des de l'endemà al de la seua publicació, davant del Tribunal Superior de Justícia de la Comunitat Valenciana, de conformitat amb el que disposen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 14.2 i 46 de la Llei 29/1998, de 13 de juliol, reguladora de la Jurisdicció Contenciosa Administrativa. Tot i això, podrà interposar-se potestativament recurs de reposició davant del mateix òrgan que va dictar l'acte que es recorre, en el termini d'un mes comptat des de l'endemà al de la publicació, o qualsevol altre recurs que estime procedent per a la defensa dels seus interessos.
  
València, 8 de gener de 2002.- El conseller de Justícia i Administracions Públiques (per delegació de firma en virtut de Resolució del conseller de Justícia i Administracions Públiques, de 12/06/2001), el director general de Funció Pública: José Joaquín Segarra Castillo.